Tandatangan

Sebuah tandatangan ()  ialah gambaran sering berolah nama sah atau nama panggilan seseorang dalam bentuk tulisan tangan, bahkan semudah tanda "X" sekalipun, yang digunakan sebagai tanda yang ditulis orang pada dokumen sebagai bukti pengenalan dan niat. Seorang penulis tandatangan dikenali sebagai penandatangan ().

Tandatangan boleh dikelirukan dengan autograf yang secara pokoknya merupakan sebuah tandatangan yang digayakan secara artistik; hal ini boleh menyebabkan kekeliruan ketika orang-orang yang mempunyai kedua-dua benda ini, maka akan adanya juga segelintir orang yang memakai tandatangan untuk tujuan peribadi sambil autograf mereka dipakai secara terbuka.

Fungsi
Fungsi tandatangan secara asasnya untuk memberikan bukti:
 Asal-usul (identiti) sesebuah dokumen
 Niat (keinginan) individu terhadap dokumen tersebut
Sebagai contoh, peranan tandatangan dalam banyak kontrak pengguna bukan semata-mata untuk memberikan bukti pengenalan pihak kontrak, tetapi juga untuk memberikan bukti pertimbangan serta izin yang diberikan.

Proses penandatanganan di kebanyakan negara barangkalinya akan disaksikan dan dirakam di hadapan seorang penyaksi awam untuk menekankan penguatkuasaan proses tersebut. Pada dokumen undang-undang, penandatangan yang buta huruf boleh membuat "tanda" (seringkalinya berbentuk pangkah "X" tapi kadangkala juga simbol peribadi), selagi dokumen itu turut ditandatangani oleh seorang saksi yang celik huruf. Di beberapa negara, orang buta huruf meletakkan cap jari mereka pada dokumen undang-undang sebagai ganti tandatangan bertulis mereka.

Pautan luar 
 Why Do We Sign For Things? A Rabbi, A Lawyer And A MasterCard Exec Explain NPR / Planet Money
Kaedah pengesahan
Biometri
Dokumen pengenalan diri
Penulisan